เป็นไข้มาสองวัน วันแรกมีไข้ขึ้น แต่ยังไม่มีผื่นแดง พอตกกลางคืนไข้ขึ้นสูงและเริ่มมีผื่นแดงขึ้น ไม่คัน ไม่มีอาการอ่อนเพลีย วันถัดมาจึงไปหา ตรวจเลือดแล้วไม่พบอะไร ให้ยามาทานเป็นยาแก้แพ้ ยาฆ่าเชื้อและพารา กินแล้วนอนพัก แต่อาการไม่ดีขึ้น คุณที่ไปหาไม่ได้บอกอะไรมาก แต่อยากทราบว่าสาเหตุมาจากอะไร ควรรักษาอย่างไร และจะทำให้เกิดโรคได้มั้ยคะ
สวัสดีค่ะ อาการมีไข้และมีผื่นแดงขึ้นผิวหนัง อาจเกิดจาก-โรคหัดอาการคือมีไข้ ตาแดง น้ำมูกไหล ไอแห้ง เจ็บคอหลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ เริ่มต้นจากบริเวณหลังหูและในบริเวณแนวผม ตามด้วยหน้า ลำตัวและแขนขา เมื่อผื่นถึงเท้า ไข้จะลดลง ดังนัันหากมีไข้มา 1 วันแล้วตามด้วยการเกิดผื่น ก็ไม่น่าใช่โรคนี้-หัดเยอรมันอาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขา อาจมีต่อมน้ำเหลืองโตโดยเฉพาะที่บริเวณหลังใบหู และท้ายทอย และอาจพบจุดเลือดออกที่ลิ้นไก่- หัดกุหลาบ หรือส่าไข้แต่มักพบในเด็กเล็กมากกว่า- โรคฟิฟธ์(Erythema Infectiosum)มักพบในเด็กเช่นกัน อาการคือจะมีไข้ต่ำๆ มีผื่นสีแดงขึ้นที่แก้มทั้ง 2 ข้าง หลังจากนั้น 1-4 วัน จะมีผื่นแดงลักษณะคล้ายตาข่ายที่แขน ขา และลำตัว ผื่นอาจเป็นๆ หายๆ อยู่นาน 2 สัปดาห์- ไข้ออกผื่นจากไวรัสเอ็บสไตบาร์ หรือโรค infectious mononucleosis มักพบในเด็กโต จะมีไข้สูง 4-14 วัน ต่อมน้ำเหลืองโต เจ็บคอ มีฝ้าขาวในคอ ตับม้ามโต ตาเหลือง และมีผื่นที่อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้ หากได้รับยา amoxycillinหรือยา ampicillin จะเกิดผื่นที่เป็นสีแดงเข้มขึ้นทั่วร่างกายและมีอาการคันร่วมด้วย-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้-โรคอีสุกอีใสได้แก่ มีไข้ มีทั้งไข้สูงหรือไข้ต่ำปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นเป็นจุดแดง ๆ ตามร่างกาย ทั้งใบหน้า หน้าอก หลัง ปาก เปลือกตา อวัยวะเพศ ต่อมาผื่นแดงเหล่านี้จะกลายเป็นตุ่มพองขนาดเล็ก มีน้ำใส ๆ ภายในตุ่ม มักมีอาการคัน หลังจากนั้นจะตกสะเก็ด แล้วค่อยๆ ลอกจางหายภายในเวลาประมาณ 2 สัปดาห์ดังนั้นแนะนำให้ลองสังเกตอาการของผื่นไปก่อน หากผื่นแดงกลายเป็นตุ่มน้ำใส อาจเป็นโรคอีสุกอีใสได้ค่ะ ซึ่งหากอายุมากกว่า 13 ปีแล้ว และผื่นมีจำนวนมาก แนะนำให้ทานยาต้านไวรัสค่ะ แต่หากลักษณะผื่นไม่ใช่โรคอีสุกอีใส แนะนำให้ดูแลตามอาการไปก่อนให้ค่ะ ได้แก่ การดื่มน้ำเปล่ามากๆ พักผ่อนให้เพียงพอ หากมีไข้ ให้ทานยาลดไข้ เช่นพาราเซตามอลหากมีอาการคัน ให้ทานยาแก้แพ้ เช่นคลอเฟนิรามีน (chlorpheniramine),ลอราทาดีน (loratadine),เซทิริซีน (cetirizine)เป็นต้น แต่หากอาการไม่ดีขึ้น เช่น ไข้สูงมาก หรือมีอาการอื่นๆ ร่วม เช่นไอมาก มีเสมหะมาก เหนื่อยหอบ อาเจียน ปวดหัวมาก ซึมลง ให้รีบไปพบแพทย์ค่ะ